recursal/SuperWikiNEXT-32B huggingface dataset:
Poppe Berg (vas.) kertomassa 1963 Eurovision laulukilpailun Suomen pisteet. Vierellään avustamassa Tuula Ignatius.
Poppe Berg (toinen oikealta) vierellään Carl Mesterton tarkastelemassa *Arpa on heitetty* -tietokilpailun lavastesuunnitelmaa lokakuussa 1964.
**Ralf-Erik "Poppe" Berg** (17. maaliskuuta 1921 Helsinki – 18. heinäkuuta 2011 Helsinki) oli suomalainen toimittaja, juontaja ja tietokilpailujen vetäjä. Berg työskenteli Yleisradiossa ja vuosina 1973–1988 televisioyhtiö ZDF:n palveluksessa Saksassa.

Berg oli vuodesta 1960 ensimmäisiä suomalaisten televisiotietokilpailujen vetäjiä. Kaikissa Pohjoismaissa esitetty *Arpa on heitetty* teki Bergistä tunnetun koko Pohjolassa. Muita hänen juontamiaan tietokilpailuja olivat *Salaisuuksien salonki* ja *Visailu puolalaisittain*. Television ensimmäisiä ruokaohjelmia oli *Maukkaita matkoja ja mukavia muistoja*.

Elämä
-----

Kotikieleltään ruotsinkielinen Berg kävi suomenkielisen koulun. Kesätöissä Saksassa hän oppi saksan. Jatkosodan syttyessä Berg kutsuttiin palvelukseen, mutta hän siirtyi pian Kauppahuone Hilbertiin valvomaan Saksasta tulevien aseiden kuljetusta. Vuonna 1942 hän siirtyi kauppahuoneen palvelukseen Berliiniin. Rauhan palattua Berg työskenteli John Nurmisen palveluksessa. Myöhemmin hän työskenteli vapaana toimittajana radiossa ja Yleisradion ruotsinkielisten ohjelmien juontajana, kunnes hänet vuonna 1960 palkattiin vakituisesti vetämään Pohjoisvisiota, ja tällöin alkoivat myös tietokilpailujen juontotehtävät.

Ylen Eurovisio-toimiston päällikkönä Berg työskenteli vuosina 1964–1969, ja tehtäviin kuului myös yhteistyötä Intervision kanssa. Ylen ulkomaantoiminnan ohjelmapäällköksi hänet nimitettiin vuonna 1969, mutta sanottiin keväällä 1970 irti Yleisradiosta syistä, joita ei julkistettu. Berg muutti Saksaan Beta-FILMin palvelukseen, jossa hän vastasi Pohjoismaiden ja Neuvostoliiton alueista. Vuonna 1973 hän siirtyi televisioyhtiö ZDF:n palvelukseen ohjelmanmyynnin apulaismyyntipäälliköksi ja 1975 kansainvälisen osaston johtajaksi. Hän jäi eläkkeelle vuonna 1988 ja palasi Suomeen 2006.

Lähteet
-------

1. 1 2 3 4  Mansikkala, Joyce ja Mesterton, Carl: Kuolleet. Tv-ammattilainen työskenteli Suomessa ja Saksassa. (Arkistoitu verkkoversio) *Helsingin Sanomat*, 6.8.2011, s. C 8. Artikkelin verkkoversio.
2. ↑  "Poppe Berg ei sovi Yleisradioon".  *Helsingin Sanomat*, 15.5.1970, s. 8. Näköislehti (maksullinen).

Aiheesta muualla
----------------

* 1960-luvun tv-visailut synnyttivät koko kansan julkkiksia, Yle.fi 6.10.2009
* Visailua puolalaisittain, Ylen Elävä arkisto

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
Palo-Kankaan tekemän munkki Junípero Serran patsaan pronssikopio Venturassa.
**Uno John Kangas**, myös **Palo-Kangas** (syntyisin **Uuno Johannes Palokangas**; 20. tammikuuta 1904 – 24. kesäkuuta 1957 Los Angeles USA) oli amerikansuomalainen Kaliforniassa vaikuttanut kuvanveistäjä.

Suomessa syntynyt Palo-Kangas asui alun perin Detroitissa ja opiskeli siellä muotokuvamaalausta. Hän päätyi kuitenkin kuvanveistäjän uralle ja muutti 1928 Los Angelesiin jossa hän työskenteli aluksi vahakuvien muovaajana. Palo-Kangas tuli Yhdysvalloissa tunnetuksi kun lokakuussa 1933 presidentti Franklin D. Roosevelt paljasti Los Angelesissa vieraillessaan Palo-Kankaan tekemän *The Conservation of Man and Nature* veistoksen liittovaltion rahoittaman Civilian Conservation Corps-ohjelman leirillä numero 1917 Griffith Parkissa. Palo-Kangas teki myös Kaliforniaan lähetysasemia perustaneen munkki Juniperro Serran patsaan, joka pystytettiin 1936 erääseen Venturan kaupungin puistoon. Molemmat patsaat on korvattu myöhemmin pronssisilla kopioilla

Vuonna 1937 paljastettiin Santa Monicassa Santa Monica Highschoolin kampuksella Palo-Kankaan *The Viking* niminen veistos ja vuonna 1939 paljastettiin Bakersfieldissä Palo-Kankaan isä Garcesista tekemä patsas. 

Palo-Kankaan puoliso oli Esther L. Palo-Kangas. Suomalaisten tietojen (Ylikiimingin kirkonkirjat; syntyneet 1903–1908, s. 23) mukaan Palo-Kankaan syntymäpäivämäärä oli 8. tammikuuta 1904 ja syntymäpaikka Ylikiiminki.

Lähteet
-------

1. 1 2  "California, County Birth and Death Records, 1800-1994", database with images, FamilySearch ( : 1 March 2021), Uno John Kangas Palo-Kangas, 1957.
2. 1 2  Suomalainen taiteilija herättää huomiota Amerikassa. Kuvanveistäjä John Palo-Kangas kertoo työstään ja toiveistaan, Seura, 10.06.1936, nro 24, s. 20, Kansalliskirjaston digitaaliset aineistot
3. ↑  John Palo-Kangas, sculptor, placing a mold on his plaster of Paris statue "Spirit of the C. C. C." in Griffith Park, Los Angeles, 1935, UCLA > Islandora Repository > Los Angeles Times Photographs Collection
4. ↑  The Living New Deal : Artists : John Palo-Kangas
5. ↑  GENi: Uuno Johannes Palomäki *geni.com*. Viitattu 12.4.2023.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Father Serra statue 

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* ULAN

 |

 |
Planned Parenthoodin päämaja Washington DC:ssä
**Planned Parenthood Federation of America**, usein lyhennetty **Planned Parenthood**, on vuonna 1916 perustettu Yhdysvalloissa toimiva järjestö, joka on maan johtava seksuaaliterveyden puolestapuhuja. Järjestön nykyinen johtaja on Cecile Richards.

Planned Parenthoodilla on Yhdysvalloissa 88 paikallisjärjestöä, jotka toimivat yli 840 terveyskeskuksessa. Järjestö jakaa tietoa ehkäisystä ja seksuaaliterveydestä yleensä. Järjestön päätavoitteita ovat mm. syntyvyyden säännöstely, mahdollisuus aborttiin ja terveydenhuollon takaaminen.

Historia
--------

Järjestön historian katsotaan alkaneen, kun liikkeen johtohahmo Margaret Sanger sisarineen ja ystävineen perusti vuonna 1916 Yhdysvaltain ensimmäisen aborttiklinikan. Klinikalla jaettiin tietoa syntyvyyden säännöstelystä, minkä vuoksi poliisi pidätti heidät.

Tästä lannistumatta Sanger kehitteli ensimmäisen ehkäisyyn perehtyneen tiedejulkaisun *The Birth Control Review*in. Vuonna 1923 hän avasi *Birth Control Clinical Research Bureau*n, jonka tarkoituksena oli jakaa naisille ehkäisyvälineitä ja kerätä tilastoja niiden tehokkuudesta pitkällä aikavälillä. Samana vuonna Sanger perusti *American Birth Control League*-organisaation, joka tunnetaan nykyään nimellä Planned Parenthood.

Lähteet
-------

1. 1 2  Planned Parenthood at a Glance - Planned Parenthood Planned Parenthood. Viitattu 17.6.2010. (englanniksi)
2. ↑  Cecile Richards, Planned Parenthood's Choice Leader - washingtonpost.com Washington Post. Viitattu 17.6.2010. (englanniksi)
3. ↑  Sexual Health Topics - Planned Parenthood Planned Parenthood. Viitattu 17.6.2010. (englanniksi)
4. ↑  Key Issues - Planned Parenthood Planned Parenthood. Viitattu 17.6.2010. (englanniksi)
5. 1 2  History & Successes - Planned Parenthood Planned Parenthood. Viitattu 17.6.2010. (englanniksi)

Aiheesta muualla
----------------

* Kuvia tai muita tiedostoja aiheesta **Planned Parenthood** Wikimedia Commonsissa
**Popoviciun epäyhtälö** on konveksissa analyysissä konvekseja funktioita koskeva epäyhtälö. Se on samantapainen kuin Jensenin epäyhtälö ja sen löysi vuonna 1965 romanialainen matemaatikko Tiberiu Popoviciu. Epäyhtälö kuuluu näin:

> Olkoon *ƒ* funktion väliltä {\displaystyle I\subseteq \mathbb {R} } joukkoon \mathbb {R}. Jos *ƒ* on konveksi, niin kaikilla {\displaystyle x,y,z\in I} on voimassa
> 
> 
> {\displaystyle {\begin{aligned}&{}\qquad {\frac {f(x)+f(y)+f(z)}{3}}+f\left({\frac {x+y+z}{3}}\right)\\[6pt]&\geq {\frac {2}{3}}\left[f\left({\frac {x+y}{2}}\right)+f\left({\frac {y+z}{2}}\right)+f\left({\frac {z+x}{2}}\right)\right].\end{aligned}}}
> Epäyhtälö voidaan yleistää n pisteelle:
> 
> 
> 
> > Olkoon *ƒ* jatkuva kuvaus joukosta {\displaystyle I\subseteq \mathbb {R} } joukkoon \mathbb {R}. Tällöin *ƒ* on konveksi jos ja vain jos kaikilla kokonaisluvuilla *n* ja *k*, missä *n* ≥ 3 ja {\displaystyle 2\leq k\leq n-1}, ja kaikilla {\displaystyle x\_{1},\dots ,x\_{n}\in I} on voimassa
> > 
> > {\displaystyle {\begin{aligned}&{}\qquad {\frac {1}{k}}{\binom {n-2}{k-2}}\left({\frac {n-k}{k-1}}\sum \_{i=1}^{n}f(x\_{i})+nf\left({\frac {1}{n}}\sum \_{i=1}^{n}x\_{i}\right)\right)\\[6pt]&\geq \sum \_{1\leq i\_{1}<\dots <i\_{k}\leq n}f\left({\frac {1}{k}}\sum \_{j=1}^{k}x\_{i\_{j}}\right)\end{aligned}}}
> > 
> 
> 
> Popoviciun epäyhtälö yleistyy myös painotetuksi epäyhtälöksi.
> 
> 
>
John Part (2022)
**John Part** (29. kesäkuuta 1966 Toronto, Kanada) on kanadalainen dartsinpelaaja. Part on lajin kolminkertainen maailmanmestari (1994, 2003, 2008) ja toistaiseksi kaikkien aikojen menestynein Euroopan ulkopuolelta lähtöisin oleva dartsinpelaaja.

Ura
---

Part aloitti dartsin harjoittelun 1987 ja ammattilaisuransa 1991. Vuonna 1994 Part osallistui Kanadan rankingykkösenä BDO:n maailmanmestaruusturnaukseen ja voitti turnauksen sekä ensikertalaisena että ensimmäisenä Iso-Britannian ulkopuolelta lähtöisin olevana dartsinpelaajana. Part hävisi koko turnauksessa vain yhden erän sivuten Eric Bristowin vuonna 1984 tekemää ennätystä. Myöhemmin samaan on pystynyt vain Phil Taylor vuoden 2001 maailmanmestaruusturnauksessa.

Vuonna 1997 Part jätti BDO:n ja liittyi PDC-järjestöön. Vuoden 2001 maailmanmestaruusturnauksessa Part eteni loppuotteluun häviten kuitenkin murskaavasti Phil Taylorille. 2003 Part ja Taylor kohtasivat jälleen finaalissa ja tällä kertaa kanadalainen yllättäen voitti kahdeksan edellistä mestaruutta voittaneen Taylorin erin 6-5 ja saavuttaen myös PDC:n maailmanmestaruuden ensimmäisenä Iso-Britannian ulkopuolisena pelaajana. Samalla hän nousi maailman rankingykköseksi.

Part uusi maailmanmestaruuden vuonna 2008 ja oli tuolloin Taylorin lisäksi ainoa vähintään kaksi PDC:n mm-titteliä saavuttanut pelaaja. Vuoden 2011 World Matchplay-turnauksessa Part heitti uransa ensimmäisen ja toistaiseksi ainoan televisioitujen otteluiden yhdeksän tikan poikkaisun.

Saavutukset
-----------

* BDO:n maailmanmestari: 1994.
* PDC:n maailmanmestari: 2003, 2008.

Lähteet
-------

1. ↑

Aiheesta muualla
----------------

* Kotisivu (Arkistoitu – Internet Archive)
* Dartsdatabase (Arkistoitu – Internet Archive)
**Oksana Jurijivna H’vostenko** (ukr. Оксана Юріївна Хвостенко, s. 27. marraskuuta 1977 Tšernihiv) on ukrainalainen ampumahiihtäjä, moninkertainen MM-mitalisti.

H’vostenko hiihti Hanti-Mansijskin MM-kilpailuissa 2003 avausosuuden Ukrainan viestijoukkueessa, joka saavutti Venäjän jälkeen hopeaa. Lisäksi hän sijoittui kymmenenneksi takaa-ajokilpailussa ja 20:nneksi sprintissä. Hochfilzenin MM-kilpailuissa 2005 H’vostenko oli kahdeksas sprintissä ja yhteislähtökilpailussa, yhdeksäs normaalimatkalla ja viidestoista takaa-ajossa. Ukraina oli sekä naisten viestissä että Hanti-Mansijskissa käydyssä sekaviestissä seitsemäs. 

H’vostenko sijoittui Torinon olympialaisissa 2006 normaalimatkalla 20:nneksi. Anterselvan MM-kilpailuissa 2007 hän oli kymmenes normaalimatkalla, kahdestoista yhteislähdössä, kolmastoista takaa-ajossa ja kuudestoista sprintissä. 

Östersundin MM-kilpailuissa 2008 H’vostenko sai kolme mitalia. Hän sijoittui sprinttikilpailussa kolmanneksi hävittyään kilpailun voittaneelle Andrea Henkelille 23,2 sekuntia, hopeaa sai Albina Ahatova. Koko mitalikolmikko selvisi ilman sakkokierroksia. Normaalimatkan kilpailussa H’vostenko saavutti niin ikään pronssia. Hän ampui yhden sakkominuutin toiselta makuupaikalta häviten kultaa voittaneelle, puhtaasti ampuneelle Jekaterina Jurjevalle lähes kaksi ja puoli minuuttia. Viestissä H’vostenko toi Ukrainan maaliin toisena puoli minuuttia Saksalle hävinneenä. Lisäksi hän oli takaa-ajokilpailussa kymmenes. Vancouverin olympialaisissa 2010 hän oli normaalimatkalla kahdeksas ja sprinttikilpailussa yhdestoista. Hanti-Mansijskin MM-kilpailuissa 2011 hän hiihti ankkuriosuuden hopeaa saaneessa Ukrainan viestijoukkueessa.

H’vostenko on voittanut yhden maailmancup-osakilpailun: yhteislähtökilpailun Pokljukassa kaudella 2006–2007. Lisäksi hän on ollut kaksi kertaa toinen ja kolme kertaa kolmas. Kaudella 2006–2007 H’vostenko oli maailmancupin kokonaiskilpailussa yhdeksäs ja yhteislähtöcupissa toinen.

H’vostenko sai vuoden kilpailukiellon, kun 2011 MM-kilpailuissa häneltä otetusta näytteestä löytyi kiellettyä ainetta, efedriiniä. Käryn takia Ukrainan joukkue menetti viestin MM-hopeansa.

Lähteet
-------

* Oksana H’vostenko Kansainvälinen ampumahiihtoliitto (IBU).  (englanniksi)

### Viitteet

1. ↑  Ampumahiihdon MM-mitalisti kärysi *hs.fi*.  5.9.2011. Helsingin Sanomat. Viitattu 28.10.2011.
*Tämä artikkeli kertoo Britannian kuninkaallisen laivaston Sentinel-luokan tiedusteluristeilijästä. Muita samannimisiä aluksia on täsmennyssivulla.*

**HMS Sentinel** oli Britannian kuninkaallisen laivaston Sentinel-luokan tiedusteluristeilijä, joka palveli ensimmäisessä maailmansodassa.

Luokan alukset poistettiin 1912 hävittäjälaivueiden johtoalusten paikalta, kun Acorn-luokan hävittäjät osoittautuivat nopeammiksi.

Valmistus
---------

*Pääartikkeli: Sentinel-luokka (risteilijä)*
Alus tilattiin Vickersiltä Barrow-in-Furnessista, missä köli laskettiin 8. kesäkuuta 1903. Alus laskettiin vesille 19. huhtikuuta 1904 ja otettiin palvelukseen huhtikuussa 1905.

Palvelus
--------

Vuonna 1906 alus oli Välimeren laivaston 3. risteilijälaivueessa, kun se määrättiin palaamaan Devonportiin Kanaalinlaivastoon. Alus oli 1907 Kotilaivastossa. Alus oli telakalla vuoden 1909, mistä se palasi palvelukseen toukokuussa. Se aloitti palveluksensa helmikuussa 1910 Devonportissa Kotilaivaston 5. hävittäjälaivueen johtoaluksena.

Kesäkuussa 1910 alus oli huollossa 1910 Chathamin telakalla, josta huhtikuussa seuraavana vuonna se liitettiin Devonportiin. Se oli 1912 huollettavana Portsmouthissa, mistä palatessa alus liitettiin 3. risteilijälaivueeseen vuoden 1913 sotaharjoitusten ajaksi. Harjoitusten päätyttyä alus liitettiin Portsmouthissa 9. hävittäjälaivueen johtoalukseksi, mistä se siirrettiin vielä samana vuonna Doveriin 6. hävittäjälaivueeseen.

Ensimmäisen maailmansodan syttyessä *Sentinel* siirrettiin Forthiin 8. hävittäjälaivueeseen, josta se siirtyi hetkeksi Humberiin 6. risteilijälaivueeseen ennen siirtoaan Välimeren laivastoon. Alus liitettiin 1918 Egeanmerenlaivueeseen ja edelleen samana vuonna 12. marraskuuta Dardanelleille ja sieltä Mustallemerelle.

Huhtikuussa 1919 alus palasi Sheernessiin, jossa se poistettiin palveluksesta. Aluksen palvelus jatkui heinäkuusta 1920 vuoden 1922 loppuun mekaanikkojen koululaivana Chathamissa.

Lähteet
-------

* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)
* Wragg, David: *Royal Navy Handbook 1914–1918*. Gloucestershire, Englanti: Sutton Publishing, 2006. ISBN 0-7509-4203-7. (englanniksi)

### Viitteet

1. 1 2 3 4  Conway's 1906-1921 s. 17

*Sentinel*-luokan tiedusteluristeilijät

|  |
| --- |
| *HMS Sentinel* - *HMS Skirmisher* |
| Edeltäjä: *Pathfinder*-luokka – Seuraaja: *Boadicea*-luokka |
**Popkatu** on Joensuun kävelykeskustassa järjestettävä koko perheen viisipäiväinen karnevaalihenkinen kaupunkifestivaali, joka tarjoaa pääosin ilmaista ohjelmaa ja toimintaa lapsille, nuorille ja aikuisille. Popkatu järjestetään heinäkuussa Ilosaarirockia edeltävällä viikolla. Ensimmäisen kerran Popkatu järjestettiin vuonna 2001.

Popkadulla tarjotaan pääosin ilmaista ohjelmaa sekä kaupunkilaisille että kesävieraille. Tarjolla on musiikkia, teatteria, sirkustaidetta ja tanssia. Jokavuotisia ohjelmia ovat LastenPop, Alanko katutähdeksi? -katuesiintyjäkilpailu, ToriPop sekä klubit ravintoloissa.

Popkadun ohjelman järjestää Popkatu-yhdistys. Yhdistyksen tarkoituksena on tukea ja edistää esittävää katutaiteen harrastusta sekä kohottaa sen taiteellista tasoa ottaen huomioon erityisesti lapset ja nuoret

Popkatu 2007 -tapahtumassa oli mukana noin 90 esiintyjää tai esiintyjäryhmää. Vuoden uutuus oli Jaakko Teppo -ilta, jossa julkistettiin Jaakko Teppo -laulelmakilpailu.

Aiheesta muualla
----------------

* Popkatu-tapahtuman viralliset sivut
FH-1 lentotukialus USS Saipanin kannella.
**McDonell FH Phantom** oli McDonnell-yhtiön valmistama kaksimoottorinen suihkuhävittäjä, joka suunniteltiin toisen maailmansodan aikana Yhdysvaltain laivastolle. Phantomista tuli 21. heinäkuuta 1946 ensimmäinen suihkumoottorinen taistelulentokone, joka operoi yhdysvaltalaiselta lentotukialukselta, USS *Franklin D. Rooseveltilta*.

Alkuvuodesta 1943 McDonnell kutsuttiin mukaan suunnittelemaan Yhdysvaltain laivaston kanssa lentotukialuskelpoista suihkuhävittäjää, jossa käytettäisiin Westinghouse Electric Corporationissa kehitettävänä olevia suihkumoottoreita. Kolme prototyyppiä tilattiin 30. elokuuta 1943 tyyppimerkinnällä *XFD-1*. Useiden eri moottoriyhdistelmien (kahdeksasta 241 mm moottorista kahteen 483 mm moottoriin) kokeilun jälkeen todettiin, että kaksi 483 mm moottoria olisi kevein ja yksinkertaisin vaihtoehto. Rakenteeksi valittiin suunnitelma, jossa moottorit oli asennettu lähelle runkoa, jotta ilmanotto- ja pakokaasukanavat olisivat lyhyitä. Tämä mahdollisti paremmat aerodynaamiset ominaisuudet kuin siipien alapuoliset moottorit. Nokkaan varattiin tila neljälle 12,7 mm konekiväärille.

Kun ensimmäinen XFD-1 valmistui tammikuussa 1945, niin saatavilla oli vain yksi Westinghouse 19XB-2B -moottori asennettavaksi. Maanpinnalla tehtävät ja rullaustestit suoritettiin yhdellä moottorilla, ja luottamus uuteen koneeseen oli niin suuri, että myös ensilento 26. tammikuuta 1945 suoritettiin vain yhdellä suihkumoottorilla. Onnistuneiden testien jälkeen tuotantoversioiden tilaus tehtiin 7. maaliskuuta 1945 sadasta *FD-1*-lentokoneesta. Myöhemmin tyyppimerkintä muutettiin olemaan *FH-1*, koska valmistajatunnus "D" oli jo käytössä Douglas Aircraft Companyllä.

Sodan loppuessa tilauksen konemäärä vähennettiin 60 koneeseen ja ensimmäinen tuotantosarjan kone toimitettiin tammikuussa 1947.

Tekniset tiedot
---------------

*Lähde:* *lähde?*

**Yleiset ominaisuudet**

* **Miehistö:** 1
* **Pituus:** &&&&&&&&&&&&&011.080000011,8 m
* **Kärkiväli:** &&&&&&&&&&&&&012.040000012,4 m suorana, &&&&&&&&&&&&&&05.&&&&005 m taitettuna
* **Korkeus:** &&&&&&&&&&&&&&04.03000004,3 m
* **Voimalaite:** &&&&&&&&&&&&&&02.&&&&002 × Westinghouse J30-WE-20 -suihkumoottoria; &&&&&&&&&&&&&&07.&&&&007 kN per moottori

**Suoritusarvot**

* **Matkalentonopeus:** &&&&&&&&&&&&0800.&&&&00800 km/h
* **Lentomatka:** &&&&&&&&&&&01300.&&&&001 300 km
* **Lakikorkeus:** &&&&&&&&&&012500.&&&&0012 500 m

**Aseistus**  

* 4 × 22 mm tykkiä

Katso myös
----------

* F-4 Phantom II
* F2H Banshee
* FJ Fury

Kirjallisuutta
--------------

* Mondey, David: *The Hamlyn Concise Guide to American Aircraft of World War II*, Chartwell Books, Lontoo Englanti, 1982, ISBN 0-7858-1361-6 (s. 188–189)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:McDonnell\_FH\_Phantom
Bielsko-Białan voivodikunnan sijainti Puolan kartalla.
**Bielsko-Białan voivodikunta** (puol. *województwo bielskie*) oli 1975–1998 yksi Puolan 49 voivodikunnasta. Sen hallintokeskus oli Bielsko-Biała. Bielsko-Białan voivodikunnan alue jaettiin vuoden 1999 hallintouudistuksessa nykyisille Sleesian ja Vähä-Puolan voivodikunnille.

Lähteet
-------

1. ↑  Bielskie województwo *Encyklopedia Internautica*. Viitattu 24.10.2020. (puolaksi)
2. ↑  Dz.U. z 1975 r. nr 16, poz. 91.
3. ↑  Wykaz Nowych Deskryptorów Geograficznych (151) (1-13.04.2017)

Puolan voivodikunnat 1975–1998
Biała Podlaska • Białystok • Bielsko-Biała • Bydgoszcz • Chełm • Ciechanów • Częstochowa • Elbląg • Gdańsk • Gorzów • Jelenia Góra • Kalisz • Katowice • Kielce • Konin • Koszalin • Krakova • Krosno • Legnica • Leszno • Lublin • Łomża • Łódź • Nowy Sącz • Olsztyn • Opole • Ostrołęka • Piła • Piotrków • Płock • Poznań • Przemyśl • Radom • Rzeszów • Siedlce • Sieradz • Skierniewice • Słupsk • Suwałki • Szczecin • Tarnobrzeg • Tarnów • Toruń • Wałbrzych • Varsova • Włocławek • Wrocław • Zamość • Zielona Góra
**McDonnell Douglas KC-10 Extender** on ilmatankkaukseen ja rahtikäyttöön tarkoitettu lentokone, jonka Yhdysvaltain ilmavoimat otti käyttöön vuonna 1981. Koneen järjestelmistä 88 % pohjautuu DC-10 -konetyyppiin.

Käyttö
------

KC-10 pystyy kuljettamaan mm 75 sotilasta ja lähes 76 tuhannen kilon rahdin. Matkaetäisyyttä voi olla 7000 km. Koneessa on kolme suurta polttoainesäiliötä ja mahdollisuus yhteensä kuuteen säiliöön. KC-10 pystyy kuljettamaan n.160 tonnin polttoainekuorman, lähes tuplasti verrattuna malliin KC-135. Konetyyppi on varustettu myös yöllisiin operaatioihin. Puomitankkauksella (engl. boom refueling) polttoainetta siirtyy maks. 4180 litraa minuutissa ja letkulla 1786 litraa minuutissa.

Tekniset tiedot
---------------

* Huippunopeus: 996 km/h
* Lentonopeus: 909 km/h
* Paino: 109300 kg
* Suurin lentoonlähtöpaino: 267 600 kg
* Yksikköhinta: 88 400 000–88 400 000 USD (1998)
* Moottorityyppi: General Electric CF6

Lähteet
-------

1. ↑  KC-10 Extender > U.S. Air Force > Fact Sheet Display *af.mil*.

Aiheesta muualla
----------------

* Kuvia tai muita tiedostoja aiheesta **McDonnell Douglas KC-10 Extender** Wikimedia Commonsissa
**Vanhus ja meri** (engl. *The Old Man and the Sea*) on yhdysvaltalaisen Ernest Hemingwayn pienoisromaani vuodelta 1952. Teos on kirjailijan kuuluisimpia. Kirjassa kuvataan allegorisesti ihmisen ja luonnon, elämän ja sen vääjäämättömän päättymisen yhteyttä. Hemingway sai teoksesta Pulitzer-palkinnon vuonna 1953.

Juoni
-----

**Varoitus:  Seuraava kirjoitus paljastaa yksityiskohtia juonesta.**
### Tarina

Vanha kuubalaiskalastaja Santiago ei ole saanut kalaa 84 päivään ja lähtee kalastamaan yksin kauas ulapalle. Koukkuun tarttuu suuri marliini, jota Santiago alkaa väsyttää kalan vetäessä venettä kauemmas avomerelle. Kala pyristelee kolme päivää, mutta lopulta Santiago saa surmattua kalan ja lähtee viemään sitä maihin veneensä reunaan sidottuna, mutta hait hyökkäävät ja syövät sen paluumatkalla miehen ponnisteluista huolimatta. Maihin päästessä kalasta on jäljellä vain luuranko.

### Henkilöt

Santiago asuu vaatimattomasti pienessä majassa. Hän on aiemmin toiminut kilpikonnalaivan tähystäjänä ja hänen suurena intohimonaan on amerikkalaisen baseballin seuraaminen. Erityisesti hänen esikuvansa on Joe DiMaggio. Santiago on taipuvainen filosofointiin ja näkee lopulta saamansa suuren kalankin inhimillisenä, tasaveroisena kilpakumppanina.

Santiagon ystävä ja oppipoika Manolin on erittäin uskollinen Santiagolle ja välittää tästä suuresti. Hän tuo vanhukselle ruokaa ja huopia yöksi sekä auttaa kalastusvälineiden kantamisessa. Isänsä tahdosta Manolin on siirtynyt toisen kalastajan oppiin. Hän kuitenkin kävi ensi kerran merellä Santiagon mukana.

**Juonipaljastukset päättyvät tähän.**

Taustaa
-------

Romaanin päähenkilön esikuvana pidetään Kanariansaarilla syntynyttä ja Kuubaan muuttanutta Gregorio Fuentesia (1897–2002), josta tuli Hemingwayn *Pilar*-veneen kapteeni 1930-luvun lopulla.

Lähteet
-------

1. 1 2 3 4  Vanhus ja meri *Kirjasampo.fi*. Viitattu 7.8.2021.
2. ↑  Petäjä, Jukka: Hemingwayn Vanhus ja meri -romaanin päähenkilö kuoli 104-vuotiaana.  *Helsingin Sanomat*, 15.1.2002, s. B7. Artikkelin verkkoversio.
**Bifröstin yliopisto** on yksityinen, itsenäinen ja epäkaupallinen yliopisto, joka sijaitsee Islannissa 30 kilometriä Borgarnesista ja 110 kilometriä Reykjavíkista pohjoiseen. Alun perin yliopisto perustettiin toisen asteen kouluksi Reykjavíkiin vuonna 1918 nimellä Samvinnuskólinn ja vasta vuonna 1955 yliopisto muutti nykyiseen sijaintipaikkaansa Borgarfjörðurin seudulle. 1980–1990-luvuilla oppilaitos alkoi muuntamaan muotoaan yliopistoksi. Vuonna 2006 oppilaitoksen nimi muutettiin Bifröstin kauppakoulusta Bifröstin yliopistoksi. 

Bifröstin yliopisto saa 40 prosenttia tuloistaan Islannin valtiolta, 40 prosenttia lukukausimaksuista ja loput 20 prosenttia tulevat muista lähteistä. Bifröstistä valmistuneisiin kuuluu muun muassa merkittäviä islantilaisia yrittäjiä, johtajia ja poliitikkoja.

Bifröstin kampus tulivuorelta katsottuna.

Yksiköt
-------

Bifröstin yliopisto on jaettu kolmeen eri yksikköön:

* Kauppatieteellinen tiedekunta
* Oikeustieteellinen tiedekunta
* Yhteiskuntatieteellinen tiedekunta

Lähteet
-------

1. 1 2  About Bifröst *bifrost.is*. Viitattu 11.10.2014. (englanniksi)
**Julija Igorevna Tšermošanskaja** (ven. Юлия Игоревна Чермошанская, s. 6. tammikuuta 1986 Brjansk) on venäläinen pikajuoksija.

Pekingin olympialaisissa 2008 Tšermošanskaja karsiutui 200 metrin välierissä ajalla 22,57 ja oli mukana maansa joukkueessa, joka voitti 4 × 100 metrin viestijuoksun. Tšermošanskajan suoritukset kuitenkin hylättiin vuonna 2016 kun hänen Pekingissä antamansa dopingnäyte tutkittiin uudelleen ja siinä oli merkkejä dopingin käytöstä. Hän sai tapauksesta kahden vuoden kilpailukiellon ajalle 1.7.2016–30.6.2018. Kaikki hänen tuloksensa aikaväliltä 20.8.2008–19.8.2010 hylättiin takautuvasti.

Osakan MM-kisoissa 2007 Tšermošanskaja karsiutui 200 metrin juoksun toisissa alkuerissä ajalla 23,15. Barcelonan EM-kisoissa 2010 hän oli 200 metrin seitsemäs ajalla 22,67 ja juoksi neljänneksi sijoittuneessa Venäjän pikaviestijoukkueessa.

Henkilökohtaiset ennätykset
---------------------------

*Lähde: IAAF*
### Ulkoradat

* 100 metrin juoksu: 11,30 (2012)
* 200 metrin juoksu: 22,57 (2008)

### Sisäradat

* 60 metrin juoksu: 7,39 (2007)
* 200 metrin juoksu: 23,32 (2008)

Lähteet
-------

1. ↑
2. 1 2  Julija Tšermošanskaja Kansainvälinen yleisurheiluliitto.  (englanniksi)
3. ↑  4x100 Metres Relay women – The XXIX Olympic Games IAAF
4. ↑  IOC sanctions Yulia Chermoshanskaya for failing anti-doping test at Beijing 2008 *International Olympic Committee*.  16.8.2016. Viitattu 17.8.2016. (englanniksi)
5. ↑  IAAF Newsletter 183. 31.5.2017. IAAF


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Antonin Rouzier** (s. 18. elokuuta 1986 Saint-Martin-d’Hères) on ranskalainen lentopalloilija, joka edustaa Turkin lentopalloliigassa pelaavaa Arkas Sporia ja Ranskan lentopallomaajoukkuetta. Pelipaikaltaan 201 senttimetriä pitkä ja 100 kilogrammaa painava Rouzier on hakkuri. Hänen iskulyöntinsä ylettyy 350 ja torjuntalyöntinsä 330 senttimetrin korkeuteen.

Rouzier aloitti uransa kotimaassaan Toulouse VB:n riveissä ja pelasi neljässä eri seurassa vuoteen 2008 asti. Kauden 2008–2009 hän pelasi Belgian Knack Randstad Roeselaressa. Vuodet 2009–2011 Rouzier edusti kotimaansa Stade Poitevin Poitiersia, jossa hän voitti Pro A-liigan mestaruuden kaudella 2010–2011. Vuonna 2011 Rouzier siirtyi puolalaiseen ZAKSA Kędzierzyn-Koźleen, jossa hän pelasi kaksi kautta. Hän voitti seuran paidassa Puolan cupin kaudella 2012–2013. Kauden 2013–2014 Rouzier pelasi Italian A1-liigan Piemonte Volleyssä. Kaudeksi 2014–2015 Rouzier siirtyi Turkkiin Ziraat Bankası Ankaraan, ja siirtyi vuonna 2015 saman sarjan Arkas Sporiin.

Ranskan lentopallomaajoukkueessa Rouzier debytoi vuonna 2006. Vuoden 2009 EM-kilpailuissa hän oli saavuttamassa hopeaa. Vuonna 2015 Rouzier voitti Ranskan kanssa sekä maailmanliigan ja EM-kultaa. EM-kilpailuissa hänet valittiin turnauksen parhaaksi pelaajaksi.

Saavutukset
-----------

**Seurajoukkue**

* Ranskan Pro A-liiga: 2010–2011
* Puolan cup: 2012–2013

**Maajoukkue**

* EM-kilpailut: kultaa (2015), hopeaa (2009)
* Maailmanliiga: 2015

**Henkilökohtainen**

* EM-kilpailuiden paras pelaaja: 2015
* EM-kilpailuiden paras pistemies: 2009
* Mestareiden liigan paras hakkuri: 2013
* Ranskan Pro A-liigan paras hakkuri: 2011

Lähteet
-------

1. 1 2
2. ↑
*Tämä artikkeli kertoo hengellisestä liikkeestä. Sanan muita merkityksiä on lueteltu täsmennyssivulla.*
**Spiritualismi** (< lat. *spiritualis*, 'henkinen, hengellinen') on 1840-luvulla syntynyt hengellinen liike. Se tunnetaan parhaiten käsityksestään, että ihminen siirtyy kuollessaan henkimaailmaan ja että näihin vainajahenkiin on mahdollista saada yhteys meedioiden välityksellä.

Spiritualismiin kuuluu myös ihmiskäsitys ja maailmankatsomus, jossa ihminen nähdään hyvään pyrkivänä henkisenä olentona ja että ihminen kuoltuaan siirtyy henkisille tasoille. Nykyisin spiritualismiin on vakiintunut käsitys, että henkimaailma ei ole vain henkien oleskelupaikka, vaan korkeampi taso, jossa henget jalostuvat.

Spiritualismi samastetaan usein spiritismin kanssa Varsinaisesti spiritismillä kuitenkin tarkoitetaan spiritualismin ranskalaista versiota, joka perustuu Allan Kardecin kirjoituksiin. Varsinaisesta spiritualismista se eroaa varsinkin siinä, että se uskoo myös jälleensyntymiseen, joka on siinä keskeinen opinkappale Kardecilainen spiritismi on tullut hyvin suosituksi Latinalaisessa Amerikassa, varsinkin Brasiliassa, jossa se on saanut uskontoihin verrattavan aseman.

Spiritualismi Suomessa
----------------------

Suomessa spiritualismin keskuksena toimii Spiritualistisen seuran huoneisto Helsingissä (Karjalankatu 2). Seura julkaisee Henkinen Kehitys -lehteä. Seuralla on noin 1 500 jäsentä (2007).

Katso myös
----------

* Spiritismi

Lähteet
-------

1. 1 2 3 4  Jani Kaaro: "Spiritualismi", *Kaiken oudon ensyklopedia*, s. 376–377. BTJ Finland, 2009. ISBN 978-951-1-692-731-5.
2. 1 2  Sanastoa: Spiritualismi Suomen Spiritualistinen Seura.  Arkistoitu 25.10.2016. Viitattu 25.10.2016.
3. ↑  "Spiritualismi", *Factum, uusi tietosanakirja. 7 : sm-vahi*. Weilin & Göös, 2005. 951-35-6646-3.
4. ↑  Spiritualismi - henkisyyden oppi; Suomen spiritualistinen seura (Arkistoitu – Internet Archive)
5. ↑   (Arkistoitu – Internet Archive) Henkinen Kehitys -lehti; Suomen spiritualistinen seura
6. ↑  Suomen Spiritualistinen Seura ry; Uskonnot Suomessa -hanke (Arkistoitu – Internet Archive)

Kirjallisuutta
--------------

* *Spiritualismin muotoutuminen Suomessa* (Unigrafia, 2016)
* *Perhosvaikutus — Kuinka spiritualismin siivenisku muutti maailmaa* (Basam Books, 2019)
* *Tiina Mahlamäki & Nina Kokkinen (toim.): Moderni esoteerisuus ja okkultismi Suomessa (Vastapaino, 2020)*

Aiheesta muualla
----------------

* Suomen Spiritualistinen Seura ry (Arkistoitu – Internet Archive)
* Suomen Spiritualistinen Seura ry (Arkistoitu – Internet Archive), Uskonnot Suomessa
**Julio Enrique Gómez González** (s. 13. elokuuta 1994 Tampico, Tamaulipas) on meksikolainen jalkapalloilija, joka edustaa Meksikon pääsarjassa pelaavaa CF Pachucaa. Hän pelaa laitahyökkääjän paikalla, mutta voi pelata myös hyökkäävänä keskikenttäpelaajana.

Pelaajaura
----------

Gómez on pelannut Pachucan joukkueessa vuodesta 2011 lähtien. Hän pelasi ensimmäisen seurajoukkueottelunsa Santos Lagunaa vastaan tammikuussa 2011.

### Maajoukkueura

Gómez valittiin Meksikon joukkueeseen alle 17-vuotiaiden MM-kisoihin vuonna 2011. Ensimmäisessä ottelussaan hän teki maalin Kongoa vastaan pelatussa ottelussa, joka päättyi 2–1.

Välierässä Saksaa vastaan Gómez teki ottelun avausmaalin jo kolmannella peliminuutilla. Saksa tuli nopeasti tasoihin, ja toisen puoliajan alkupuolella se meni johtoon Emre Canin yksilösuorituksella. Meksiko tuli tasoihin suoraan kulmapotkusta maaliin menneellä vedolla, mutta tilanteessa Gómezin ja Samed Yeşilin päät kolahtivat yhteen, ja Gómez jäi verta vuotavana makaamaan kentän pintaan. Meksiko oli tehnyt kaikki vaihtonsa ottelussa, joten hän joutui palaamaan kentälle noin kymmenen minuutin tauon jälkeen. Ottelun viimeisillä minuuteilla Gómez ratkaisi joukkueelleen 3–2-voiton ikimuistoisella saksipotkumaalillaan.

Finaalissa Meksiko kohtasi Uruguayn, joka oli yllättänyt voittamalla Brasilian välierässä 3–0. Gómez ei ollut loppuottelun avauskokoonpanossa, mutta tuli kentälle 80 minuutin pelin jälkeen. Hän ei tehnyt finaalissa maalia, mutta voitti Meksikolle alle 17-vuotiaiden mestaruuden kukistamalla Uruguayn 2–0.

Gómez palkittiin turnauksen jälkeen kisojen parhaana pelaajana Kultaisella pallolla. Hän teki kisoissa kolme maalia ja sijoittui jaetulle kahdeksannelle sijalle maalipörssissä.

Lähteet
-------

1. ↑  Debut Tuzo a los 16 años *tuzos.com*.  25.1.2011.  Arkistoitu 26.3.2012. Viitattu 7.8.2011. (espanjaksi)
2. ↑  FIFA U-17 World Cup: Mexico 2:1 Congo *fifa.com*.  21.6.2011.  Arkistoitu 13.8.2011. Viitattu 7.8.2011. (englanniksi)
3. ↑  FIFA U-17 World Cup: Germany 2:3 Mexico *fifa.com*.  7.7.2011.  Arkistoitu 11.8.2011. Viitattu 7.8.2011. (englanniksi)
4. ↑  FIFA U-17 World Cup: Uruguay 0:2 Mexico *fifa.com*.  10.7.2011.  Arkistoitu 11.7.2011. Viitattu 7.8.2011. (englanniksi)
5. ↑  Gomez: It's hard to take it all in *fifa.com*.  11.7.2011.  Arkistoitu 19.8.2012. Viitattu 7.8.2011. (englanniksi)
**Antonin oireyhtymä** on neurologinen aivovauriosta johtuva tila, jossa sokea henkilö ei itse tajua olevansa sokea. Oireyhtymä ilmenee usein näköhavainnoista vastaavan aivokudoksen tuhouduttua, jolloin henkilöltä ei ainoastaan katoa kyky nähdä vaan myös *kyky ymmärtää, näkeekö hän vai ei*.

Antonin oireyhtymästä kärsivät luulevat näkevänsä täysin tavallisesti, eivätkä suostu uskomaan olevansa sokeita. Lääkärin kysyessä, mihin hän on asettanut silmälasinsa, oireyhtymästä kärsivä keksii nopeasti mutta varmasti vastauksen täysin päästään. Hän ei kuitenkaan osoita valehtelun merkkejä vaan ilmeisesti uskoo väitteensä.

Oireyhtymästä kärsivät eivät myöskään mitä luultavimmin luule aivojensa esittämiä vanhoja visuaalisia muistoja näköhavainnoiksi, koska visuaalisten muistojen esittämisestä vastaa sama aivokudos kuin näköhavaintojenkin tulkinnasta.

Filosofisesti Antonin oireyhtymästä kärsivät ovat vahva vastaväite kartesiolaiselle dualismille, jonka mukaan ihmisellä on metafyysisen suoraa ja varmaa tietoa omista ajatuksistaan, muttei näkökyvystään.
**Spirogyra** oli 1970-luvulla toiminut, vuonna 1969 perustettu brittiläinen progressiivinen folkrock-yhtye. Yhtye julkaisi yhteensä kolme albumia, joiden jälkeen vuonna 1974 se virallisesti hajosi.

Tietystä kotimaansa progressiivisen rockin piireissä saavutetusta kulttimaineesta huolimatta Spirogyran kolme albumia, ja erityisesti viimeinen, vuoden 1973 *Bells, Boots and Shamblesia*, ovat melko lailla keräilyharvinaisuuksia, johtuen lähinnä yhtyeen lyhyestä eliniästä. Yhtyeen vuoden 1971 debyyttialbumi *St. Radigunds*, joka on nimetty yhtyeen jäsenten opiskeluaikojen asunnon kadun mukaan, saavutti jonkinasteista mainetta Britanniassa, kuten myös seuraavana vuonna julkaistu *Old Boot Wine* -albumi.

Ruotsalaisen progressiivisen metalliyhtye Opethin laulajakitaristi Mikael Åkerfeldt on maininnut alankomaalaisen FaceCulture.nl-verkkosivuston vuonna 2006 tekemässä haastattelussa omistavansa kaikki Spirogyran albumit.

Diskografia
-----------

### Studioalbumit

* *St. Radigunds* - 1971
* *Old Boot Wine* - 1972
* *Bells, Boots and Shambles* - 1973

### Muut

* *Burn the Bridges* - 1969-72
* *We Were a Happy Crew* - 1999 (Best of -kokoelma)
* *A Canterbury Tale* - 2006
* *Spirogyra Box Set* (Si Wan Recordsin julkaisema yhtyeen boksisetti)

Lähteet
-------

1. ↑  FaceCulture: Opeth - 2006 - II  2006. Faceculture.nl.  Arkistoitu 16.7.2008. Viitattu 16.7.2008. (englanniksi)
**Cyclone** on tunnettu flipperi. Sen valmisti Williams Electronics vuonna 1988.

Cyclone on osa kolmen flipperin sarjaa, joista ensimmäinen on *Comet* vuodelta 1984 ja kolmas *Hurricane* vuodelta 1991. Cyclone on aikakaudelleen epätyypillinen flipperi, sillä siinä ei ole monipalloa. Flipperin suunnitteli Barry Oursler ja ulkoasusta vastasi Python Angelo. Laitetta valmistettiin yhteensä 9 408 kappaletta.

Flipperipöydän takalasissa on onnenpyörä, jossa on sektoreita nollasta (Zilch) aina pistevoittoihin, vapaapalloon ja specialiin saakka. sen aktivoiminen edellyttää pallon ampumista Spook Houseen. Peli alkaa Skill shotilla, jossa on pisteitä välillä 5 000–100 000. Kerroin kasvaa joka pallolla. Yläkentän A-B-C -valojen suoritus tuo 20 sekunnin tuplapisteet ja kasvattaa Jackpot-lukemaa 10 000 per kerta. Alakentällä on ampumamaalit, joiden suorittaminen tuo bonusholdoverin ja aktivoi uudestaan pimenneet Comet- ja Cyclone-rampit. Vasemmalla on kuoppa, josta voi lisätä bonuskerrointa ja ylävasemmalla on maailmanpyörä, josta voi hakea bonukset. Keskellä on Comet-ramppi, josta saa neljän peräkkäisen osuman jälkeen miljoonan (tuplapisteillä kaksi) Oikealla on Cyclone-ramppi, mistä kolmen peräkkäisen suorituksen jälkeen laukeaa Jackpot-tolppaan kertynyt pistemäärä (tuplapisteillä 2x).

Lähteet
-------

1. 1 2  Dan Marquardt: Pinballs influenced by Riverwie Amusement Park Pinball News. Viitattu 28.9.2020. (englanniksi)
2. ↑  Williams (1988) Cyclone Pinball Castle Classic Arcade. Viitattu 28.9.2020. (englanniksi)
3. ↑  Cyclone Internet Pinball Machine Database. Viitattu 28.9.2020. (englanniksi)
**Spirit – villi ja vapaa** on vuonna 2002 valmistunut piirroselokuva. Sen ovat ohjanneet Kelly Asbury ja Lorna Cook. Musiikin on säveltänyt Hans Zimmer sekä englanninkielisessä versiossa laulanut Bryan Adams. Elokuva oli Oscar-ehdokkaana.

Spiritistä on julkaistu animaatiosarja Netflix-tilausvideopalvelussa vuosina 2017–2019, ja tästä sarjasta on tekeillä pitkä elokuva.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Tarinan päähenkilö, tai päähahmo, on 1800-luvun Amerikan villissä lännessä varttunut uljas mustangiori Spirit, joka jo nuorena kasvaa laumansa vastuuntuntoiseksi johtajaksi. Kun uteliaisuus ajaa Spiritin ihmisten pariin, armeijan eversti vangitsee sen ja yrittää taltuttaa orin väkivalloin ratsuväen palvelukseen. Samainen armeija on vanginnut myös intiaaninuorukaisen nimeltä Pikku Puro. Hevonen ja intiaanipoika ystävystyvät ja onnistuvat yhdessä pakenemaan vapauteen. Intiaanien reservaatissa Spirit kohtaa myöhemmin myös sydämensä valitun, Sade-tamman. Hetken aikaa Spirit elää intiaanien parissa, kunnes Pikku Puro ymmärtää, ettei Spiritiä voi koskaan kesyttää. Juuri, kun Spirit ja Sade ovat saaneet vapautensa, intiaanikylään hyökkäävät saman armeijan joukot joiden parissa Spirit oli vankina. Pikku Puro ja Sade hyökkäävät everstin kimppuun, mutta tämä ampuu Sadetta ja tamma putoaa virtaavaan koskeen. Spirit syöksyy Sateen perään ja onnistuu pelastamaan tämän. Sade ei kuitenkaan pysty liikkumaan luodin takia ja Spirit jää tamman vierelle peläten tämän kuolevan. Spirit saadaan uudestaan kiinni ja viedään rautatietyömaalle. Pikku Puro onnistuu vapauttamaan Spiritin ja seuraa hurja ajojahti läpi aavikon. Lopulta eversti luopuu jahdista ja jopa estää kersanttia ampumasta Spiritin. Pikku Puro vie Spiritin parantuneen Sateen luokse ja yhdessä hevoset pääsevät palaamaan Spiritin kotiin sen oman lauman luo.

**Juonipaljastukset päättyvät tähän.**

Ääninäyttelijät
---------------

|  |  |  |
| --- | --- | --- |
| **Alkuperäinen** | **Suomenkielinen** | **Rooli** |
| Matt Damon | Mika Nuojua | Spirit / kertoja |
| James Cromwell | Tapani Perttu | Eversti |
| Daniel Studi | Jarkko Tamminen | Pikku Puro |
| Jeff LeBeau | Markus Bäckman | Murphy |
| Chopper Bernet | Juha Varis | Kersantti Adams |
| Bryan Adams | Riki Sorsa | Laulut |

Lähteet
-------

* *Spirit – villi ja vapaa* Elonetissä.

### Viitteet

1. 1 2  Spirit: Stallion of the Cimarron *Box Office Mojo*. Viitattu 9.4.2012. (englanniksi)
2. ↑  The two new animated pics are slated for release in 2021, while 'Spooky Jack' has been pushed back *The Hollywood Reporter*.  7.10.2019. Viitattu 8.10.2019. (englanniksi)

Aiheesta muualla
----------------

* *Spirit – villi ja vapaa* Internet Movie Databasessa. (englanniksi)
Ritarikunnan tunnuksia
**Vila Viçosan perisynnittömän sikiämisen ritarikunta** (port. *Ordem Militar de Nossa Senhora da Conceição de Vila Viçosa*) on portugalilainen ritarikunta. Se perustettiin vuonna 1818 kuningas Juhana VI:n käskystä. Sitä jaettiin tunnustuksena sellaisille siviileille ja sotilashenkilöille, jotka olivat tehneet merkittävän palveluksen kruunulle, paaville tai Neitsyt Marialle. Saajan ei tarvitse olla Portugalin kansalainen.

Ritarikunta lakkautettiin Portugalin kuningaskunnan myötä vuonna 1910, mutta se on säilynyt aktiivisena entisen kuningasperheen perheen ritarikuntana.

Kunnianosoitusta jaetaan neljässä luokassa:

* suurristi
* komentaja
* ritari
* palvelija

Lähteet
-------

1. ↑  Military Order of the Immaculate Conception of Vila Viçosa, Commander Breast Star *Medalbook*. Viitattu 6.7.2023. (englanniksi)
2. 1 2  ODM of the Kingdom of Portugal: Order of Vila Viçosa *medals.org.uk*.  2023. Viitattu 6.7.2023. (englanniksi)
3. ↑  A Portuguese Order of the Immaculate Conception of Vila Viçosa in Gold *emedals.com*.  2023. Viitattu 6.7.2023. (englanniksi)
Alexandrine Armfelt vuoden 1900 paikkeilla.
**Alexandrine Armfelt** (vuodesta 1895 **Aleksandra Vladimirovna Železnova**, ven. Александра Владимировна Железнова; 16. syyskuuta 1866 Turku – 6. maaliskuuta 1933 Leningrad) oli suomalais-venäläinen säveltäjä, aatelisarvoltaan kreivitär. Hän oli Gustav Mauritz Armfeltin pojanpojantytär.

Alexandrine Armfelt syntyi Turussa mutta vietti nuoruutensa Pietarissa, jossa hänen isänsä Mauritz Wladimir Armfelt (1827–1888) työskenteli hovissa. Alexandrine Armfelt opiskeli musiikkia Pietarin konservatoriossa sekä sävellystä Anton Rubinšteinin johdolla. Hänen ensimmäinen sävellyksensä julkaistiin vuonna 1894.

Alexandrine Armfelt avioitui vuonna 1895 uralilaistaustaisen kasakan Vladimir Železnovin kanssa. Vaimo matkusti miehensä mukana komennukselle Uralskin oblastiin vuosiksi 1896–1897 ja kiinnostui kansamusiikista. Puolisot kokosivat kansanmusiikkia ja julkaisivat vuonna 1899 kokoelman *Пѣсни уральских казаков*.

Armfeltin tuotteliain kausi sijoittui vuosiin 1903–1914, jolloin hän sävelsi romansseja sellolle, viululle ja pianolle. Koska hän oli naissäveltäjä, häneltä ei tilattu suurimuotoisia teoksia, ja hänen tuotantonsa edustaa salonkimusiikkia. Osa hänen sävellyksistään on kadonnut.

Alexandrine Armfeltin avioliitto päättyi eroon vuonna 1912. Ensimmäisen maailmansodan ja Venäjän vallankumouksen aikana hän menetti entisen aviomiehensä ja poikansa. Vuoden 1917 jälkeen hän säesti elokuvia ja antoi pianonsoitonopetusta Leningradissa.

Lähteet
-------

* Carpelan, Tor: *Ättartavlor för de på Finlands riddarhus inskrivna ätterna 1, A–G*, s. 61. Helsingfors: Frenckell, 1954.
* Granberg, Jan: Vem var grevinnan Alexandrine Armfelt?  *Hufvudstadsbladet*, 29.3.2015, s. 43.

Aiheesta muualla
----------------

* Rukopolev, Vsevolod & Öhrström, Eva: Alexandra Zheleznova-Armfelt: Rysk tonsättarinna med rötter i Sverige. *STM* 1993:1, s. 63–82.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* Europeana

 |

 |
**Alexandre de Beauharnais** (28. toukokuuta 1760 Martinique – 23. kesäkuuta 1794 Pariisi) oli ranskalainen varakreivi, kenraali ja liberaalipoliitikko Ranskan vallankumouksen aikana.

Elämä ja ura
------------

Arvostettuun Orléanaisita peräisin olleeseen sukuun kuulunut Beauharnais taisteli Yhdysvaltain vapaussodassa ranskalaisissa joukoissa, osallistui Ranskan vallankumouksen politiikkaan, toimi perustuslakia säätävän kokouksen puheenjohtajana ja johti kesä-elokuussa 1793 Reinin armeijaa. Koska hän ei pystynyt täyttämään hänelle annettuja tehtäviä, erityisesti Mainzin vapauttamista, hänet pidätettiin suuren terrorin aikana, ja hänet teloitettiin giljotiinilla 23. kesäkuuta 1794 hieman ennen Robespierren kaatumista.

Alexandre avioitui Joséphine Tascher de la Pagerien kanssa, joka oli myöhemmin Napoléon Bonaparten vaimo ja Ranskan keisarinna. Alexandrella ja Joséphinella oli kaksi lasta: tuleva Italian kuningaskunnan varakuningas Eugène de Beauharnais ja Hortense de Beauharnais, joka avioitui Hollannin kuninkaan Louis Bonaparten kanssa ja josta tuli Hollannin kuningatar ja tulevan Ranskan keisarin Napoleon III:n äiti.

Lähteet
-------

1. 1 2 3  Beauharnais, Eugène de *Encyclopedia Britannica*.  1911. Viitattu 9.4.2023.
2. 1 2 3  Beauharnais *Encyclopedia Britannica*.  1911. Viitattu 9.4.2023.
3. ↑  Alexandre, viscount de Beauharnais *Encyclopedia Britannica*.  2023. Viitattu 9.4.2023.

Aiheesta muualla
----------------

* Kuvia tai muita tiedostoja aiheesta **Alexandre de Beauharnais** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Puola

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Sycomore

 |
|  |
| Muut | 
* SNAC
* IdRef

 |

 |
Bristol City FC:n kotistadion Ashton Gate.
**Bristol City Football Club** on jalkapalloseura Bristolista, Englannista. Se pelaa kaudella 2022–2023 Englannin toiseksi korkeimmalla sarjatasolla, Mestaruussarjassa. Seuran kotikenttänä toimii Ashton Gate.

Bristol City perustettiin vuonna 1897 ja se liittyi Englannin liigaan 1901. Seura voitti toiseksi korkeimman sarjatason, tuolloisen 2. divisioonan mestaruuden kaudella 1905–1906. Historiansa ensimmäisellä pääsarjakaudella 1906–1907 se sijoittui Newcastle Unitedin jälkeen toiseksi, mikä on edelleen sen paras liigasijoitus. Bristol City keräsi kaudella 48 pistettä ja jäi Newcastle Unitedista kolmen pisteen päähän. Vuonna 1909 Bristol City selviytyi toistaiseksi ainoan kerran FA Cupin loppuotteluun, jossa se kärsi tappion Manchester Unitedille maalein 0–1.

Keväällä 1911 Bristol City putosi 2. divisioonaan ja nousi pääsarjaan seuraavan kerran vasta 1976. Se pelasi tuolloin 1. divisioonassa neljä kautta, jonka jälkeen putosi kolmella peräkkäisellä kaudella sarjatasoa alemmaksi. Keväällä 1982 se päätyi 4. divisioonaan ja oli konkurssin partaalla. 

Vuonna 1990 Bristol City nousi jälleen 2. divisioonaan ja pelasi toiseksi korkeimmalla sarjatasolla, jonka nimi muuttui tuona aikana 1. divisioonaksi, kevääseen 1995 saakka. Kaudella 1998–1999 se pelasi jälleen 1. divisioonassa, mutta jäi viimeiseksi pudoten takaisin 2. divisioonaan. Bristol City palasi toiseksi korkeimmalle sarjatasolle, nykyiseltä nimeltään mestaruussarjaan, keväällä 2007 ja pelasi siellä kuusi kautta ennen putoamistaan ykkösliigaan. Paluu mestaruussarjaan tapahtui keväällä 2015, jolloin se voitti ykkösliigan.

Lähteet
-------

1. 1 2  Virtamo, Keijo (toim.): *Fokus-Urheilu 2*, s. 172–173. Otava, 1970.
2. ↑  Leagues One and Two and Conference roundup: Bristol City are champions *The Guardian*.  18.4.2015. Viitattu 18.6.2015. (englanniksi)

Aiheesta muualla
----------------

* Virallinen sivusto (englanniksi)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * n
* k
* m
Englannin mestaruussarja |
| --- |
|  |
| Seurat | 

|  |  |
| --- | --- |
| 2022–2023 | 
* Birmingham City
* Blackburn Rovers
* Blackpool
* Bristol City
* Burnley
* Cardiff City
* Coventry City
* Huddersfield Town
* Hull City
* Luton Town
* Middlesbrough
* Millwall
* Norwich City
* Preston North End
* Queens Park Rangers
* Reading
* Rotherham United
* Sheffield United
* Stoke City
* Sunderland
* Swansea City
* Watford
* West Bromwich Albion
* Wigan Athletic

 |
|  |
| Entiset | 
* Aston Villa
* Barnsley
* Bolton Wanderers
* Bournemouth
* Brentford
* Brighton & Hove Albion
* Burton Albion
* Charlton Athletic
* Colchester United
* Crewe Alexandra
* Crystal Palace
* Derby County
* Doncaster Rovers
* Fulham
* Gillingham
* Ipswich Town
* Leeds United
* Leicester City
* Milton Keynes Dons
* Newcastle United
* Nottingham Forest
* Peterborough United
* Plymouth Argyle
* Portsmouth
* Scunthorpe United
* Sheffield Wednesday
* Southampton
* Southend United
* West Ham United
* Wolverhampton Wanderers
* Wycombe Wanderers
* Yeovil Town

 |

 |

 |
**Spirit of Eden** on Talk Talk -yhtyeen neljäs albumi. Se ilmestyi vuonna 1988.

*Spirit of Eden* edustaa sellaista musiikkityyliä, mitä yksikään yhtyeen edellisistä albumeista ei edusta. Se on rockin ja jazzin fuusiota, jota voisi luonnehtia post-rockiksi,*kenen mukaan?* vaikka post-rock -nimitystä ei ollut vielä keksitty vuonna 1988.

Albumilla on vain kuusi raitaa, mutta useimmat niistä ovat 6–7 minuutin mittaisia. Kuten edellisellä albumilla *The Colour of Spring*, albumilla *Spirit of Eden* soittaa joukko taustamuusikoita erilaisia soittimia.

Albumin kolme ensimmäistä raitaa tulevat peräkkäin ilman taukoja välissä, ja vinyyliversiolla ne täyttävät koko A-puolen.

Kappaleet
---------

1. The Rainbow – 9.09
2. Eden – 6.34
3. Desire – 6.57
4. Inheritance – 5.23
5. I Believe in You – 6.10
6. Wealth – 6.43

Lähteet
-------

1. ↑  Spirit of Eden by Talk Talk rateyourmusic.com. Viitattu 6.11.2022.
2. ↑  Spotify: Talk Talk – Spirit of Eden *open.spotify.com*. Viitattu 22.8.2022.